alexandrainst/scandi-wiki huggingface dataset:
Sven Tumba

Sven Olof Gunnar Tumba, til 1965 Sven Olof Gunnar Johansson, () var ein svensk ishockeyspelar, fotballspelar og golfspelar, fødd i Stockholm. Han vart verdsmeister i ishockey med Sverige i 1953, 1957 og 1962.

Sven Johansson flytta som 10-åring til småbyen Tumba. Nokre år seinare flytta familien til Täby, der han fekk tilnamnet Tumba. Frå 1950 til 1966 spelte han 354 seriekampar på Djurgården sitt ischockeylag, og stod for i alt 368 nettkjenningar. På desse 16 åra var han med å vinne åtte nasjonale seriemeistertitlar. Han deltok også på fotballaget til Djurgården og vart seriemeister med laget i 1959. Hausten 1956 spelte han sogar ein fotballandskamp for Sverige, då Noreg på heimebane i Oslo vart slått 3-1.

Senterløparen Sven Johansson Tumba representerte Sverige på ishockeyarenaen i femten år; 1952-66. Han debuterte under vinterleikane 1952 i Oslo, der Sverige sikra seg bronsemedaljen etter å ha vunne ein omkamp mot Tsjekkoslovakia med 5 mot 3. Året etter vann han det fyrste av tre VM-gull då Sverige sigra under eit amputert VM i Sveits. Sidan vann han VM-gull i Moskva i 1957, framfor arrangørlandet Sovjetunionen. Siste VM-triumfen opplevde han i Colorado Springs i USA i 1962, der det svenske laget vann alle sine sju kampar, elles ein meisterskap der Sovjetunionen ikkje deltok. Både under VM 1963 på svensk heimebane og i OL 1964 i Innsbruck vart det sølv på Johansson Tumba og Sverige, i 1963 på dårlegare målskilnad enn Sovjetunionen. Etter verdsmeisterskapen 1966 stod Tumba bokført med 245 landskampar for Tre Kronor. Han skåra til saman 186 landslagsmål, meir enn nokon annan svensk ishockeyspelar har gjort.

Merittar

Ishockey
Gullmedalje i ishockey-VM: 1953, 1957 og 1962 med Sverige
Sølvmedalje i ishockey-VM: 1963 med Sverige
Sølvmedalje i ishockey under Vinter-OL: 1964 med Sverige
Bronsemedalje i ishockey under Vinter-OL: 1952 med Sverige
Bronsemedalje i ishockey-VM: 1954, 1958 og 1965 med Sverige
Svensk meister: 1954, 1955, 1958, 1959 , 1960, 1961, 1962 og 1963 med Djurgårdens IF

Fotball
Svensk seriemeister: 1959 med Djurgårdens IF

Sven Tumba var både svensk og USA-amerikansk statsborgar då han døydde i Danderyd, 81 år gammal.

Kjelder
Denne artikkelen bygger på «Sven Tumba» frå ,  den 24. april 2017.  
Denne artikkelen bygger på «Sven Tumba» frå ,  den 24. april 2017.  
 

Svenske fotballspelarar
Svenske ishockeyspelarar
Golfspelarar
Den armenske kalenderen

Den  armenske kalenderen er danna av år delt inn i 12 månader med fem tilleggsdagar. Dagane i månaden har namn i staden for nummer, noko som er vanleg i avestiske kalendrar.

Byrjingsåret tilsvarer år 552 i den julianske og gregorianske kalenderen. Dette var ei tid då Den armenske apostoliske kyrkja fjerna seg frå den katolske. 

Kalenderen bruker armenske tal og bokstavar. Datoer er markert med teikna ԹՎ eller liknande, gjerne med ein strek over for å indikera «t'vin» («i året»), etterfølgd av eitt til fire teikn frå det armenske alfabetet, der kvart teikn står for eit tal. For å omsetja dette til eit standardår, kan ein leggja 551 til det armenske årstalet.

Månader 
Armenske månadnamn viser påverknad frå den parsiske kalenderen.

Dagar 
Den armenske kalenderen gjev namn til dagane i månaden i staden for nummer, noko ein også finn i andre avestiske kalendrar. Einn finn parsisk påverknad i minst fem namn.

Kjelder

Denne artikkelen bygger på «Armensk kalender» frå ,  den 24. april 2017.  
Denne artikkelen bygger på «Armenian calendar» frå ,  den 24. april 2017.  

Armensk kultur
Kalendrar
22. armékorps

22. armékorps er ei operasjonell eining i det russiske forsvaret med hovudkvarter i Simferopol. Armékorpset er tilknytt Svartehavsflåten i OSK Sør.

Manøverelement:

126. kystforsvarsbrigade i Perevalnoje

Militær eldstøtte på operasjonelt nivå.

8. artilleriregiment for dekning av kystlinja

Militær logistikk
133. forsyningsbrigade forlagt til Bakhtsjisaraj

Referansar

Russiske arméar og armékorps
Valerij Vasiljev

Valerij Ivanovitsj Vasiljev () var ein russisk ishockeyspelar frå Volkhov som deltok på Sovjetunionen sitt landslag i 13 år. Med Sovjetunionen vann forsvarsspelaren Vasiljev ni VM-gull og to OL-gull i tida 1970-82.

Vasiljev spelte opphavleg på Torpedo Gorkij. I 1967 vart han overført til Dynamo Moskva og spelte for laget i den sovjetiske ishockeyserien fram til 1984. Sidan CSKA Moskva på den tida dominerte den innanlandske ishockeyen, vart han aldri seriemeister.

Frå Ishockey-VM 1970 deltok Vasiljev i nær samtlege meisterskaps-turneringar med det sovjetiske ishockeylandslaget i åra fram til 1982, delvis som lagkaptein. Både i 1973, 1977 og 1979 vart han kåra til den beste forsvarsspelaren i verdsmeisterskapen, og kom elles med på All Star Team i 1975 og 1981.

Merittar
Gullmedalje i VM: 1970, 1973, 1974, 1975, 1878, 1979, 1980, 1981 og 1982 med Sovjetunionen
Gullmedalje i Vinter-OL: 1972 og 1976 med Sovjetunionen
Sølvmedalje i VM: 1972 og 1976 med Sovjetunionen
Sølvmedalje i Vinter-OL: 1980 med Sovjetunionen
Bronsemedalje i VM: 1977 med Sovjetunionen

Kjelder
Denne artikkelen bygger på «Waleri Iwanowitsch Wassiljew» frå ,  den 24. april 2017.  
 

Olympiske meistrar for Sovjetunionen
Sovjetiske ishockeyspelarar
Russiske ishockeyspelarar
Natal-kolonien

Natal var ein britisk koloni i Søraust-Afrika. Kolonien vart danna 4. mai 1843, etter at regjeringa i Storbritannia hadde annektert boar-republikken Natalia. Den 31. mai 1910 vart kolonien slått saman med tre andre koloniar til Sør-Afrika-sambandet, og samstundes omgjort til provins. I dag heiter provinsen KwaZulu-Natal.

Opphavleg var kolonien om lag halvparten så stor som dagens provins, med nordgrense langs elvane Tugela og Buffalo. På hi sida elvane låg det sjølvstendige kongedømet Zululand.

Krass strid med zulu-folket leidde til evakuering av Durban. Pressa av britiske styrkar gav boerane i 1844 etter og aksepterte at Storbritannia tok over området. Ein britisk guvernør vart utnemnd og mange nybyggjarar emigrerte frå Europa, også nokre frå Noreg, til Natal og til Kapp-kolonien. Britar starta i 1860-åra opp med omfattande dyrking av sukkerrøyr. Då farm-eigarane hadde vanskar med å rekruttere zuluar til arbeid på plantasjane sine, skipa britane ut frå India tusenvis av indarar til kontraktsarbeid i sukkerrøyr-næringa i Natal.

Kjelder
Denne artikkelen bygger på «Colony of Natal» frå ,  den 24. april 2017.  
 

Tidlegare britiske koloniar og protektorat i Afrika
Sørafrikansk historie
Skipingar i 1843
Nedleggingar i 1910
Møsstrond

Møsstrond er eit 1055 km² stort kyrkjesokn i Rauland prestegjeld i Vinje kommune i Telemark. Det spreiddbygde soknet ligg kring Møsvatnet, og har i dag ikring 150 ibuarar, av dei er ca 40 utan vegsamband. Desse sistnemnde reiser av gard med snøskuter om vinteren og båt sommarstida. Båten går månadene juli-september i rute mellom Skinnarbu i søraust og Mogen i nordvest.

Etter Møsvatnet vart demd opp i 1904-06, vart Møsstrond kyrkje liggjande på ei øy kalla Hovden. På staden her var det i si tid brevhus og talestasjon. Også den siste internatskulen i Sør-Noreg heldt hus på den menneskeskapte øya. Folketalet var på det høgste kring 1950 med 177 ibuarar, og har sidan gått svakt nedover.

Mogen turisthytte i nordvestenden av Møsvatnet ligg i Møsstrond.

Plassar rundt vatnet

Kjelder

Bakgrunnsstoff 
 
 

Vinje kommune
Bygder i Vestfold og Telemark
Ingen skriver til obersten

El coronel no tiene quien le escriba (bokstaveleg 'Obersten har ingen som skriv til han') er ein colombiansk kortroman skriven av Gabriel García Márquez og publisert i 1961. Boka vart utgjeven på bokmål i 1996 av Kjell Risvik med tittelen Ingen skriver til obersten.

Handling 
Kortromanen handlar om ein oberst og kona hans som lever i ekstrem fattigdom. Han ventar på pensjonen sin som han er lova for sin innsats som offiser. Trass i at situasjonen er vanskeleg, held han håpet ved like. Kvar fredag går han ned til postkontoret ved hamna og spør etter brevet frå militæret. Kona slit med astma og forlèt sjeldan huset. Kamphanen er det einaste verdfulle dei har; han har dei arva frå sonen Augustín, som vart myrda då han oppgav hemmeleg informasjon. Sjølv om dei har lite å eta, vil obersten likevel fôra kamphanen sin med mais, slik at han er klar til kamp.

Kjelder 

Márquez, Gabriel García (1961) El coronel no tiene quien le escriba.

Colombiansk litteratur
Litteratur i 1961
Gabriel García Márquez
Hans Bull Brodtkorb

Hans Bull Brodtkorb () var ein norsk storviltjeger, eventyrar og forfattar. Han var fødd på Tingvoll og vaks opp på Faleide i Stryn kommune.

Bibliografi

Bøker

Kjelder
 Fylkesleksikon Sogn og Fjordane 

Norske sakprosaforfattarar
Forfattarar frå Stryn
Anton Frederik Winter Jakhelln Prytz

Anton Frederik Winter Jakhelln Prytz () var ein norsk prest og forfattar. Han var frå Alstahaug.

Prytz var cand.theol., frå Universitetet i Oslo i 1883. Han var lærar i to år ved kvinnefengselet i Oslo, hadde teneste som kapellan i Valdres før han drog ut og var sjømannsprest i Leith i Skottland frå 1887 til 1893. Prytz returnerte til Norge og var stiftsprest i Bjørgvin i åra 1893 til 1901. Han flytta deretter til Vereide i Gloppen kommune, og vart sokneprest i Gloppen og Breim frå 1904 til 1911, og var i denne perioden prost i Nordfjord frå 1907 til 1911. Han flytta deretter til Porsgrunn der han var sokneprest fram til 1923, då han 70 år gamal trekte seg tilbake.

Medan han var i Gloppen hadde han tillitsverv i Nordfjord Indremisjon. Han var også ein aktiv forfattar og diktar. Han gav ut bøker med preikesamlingar som vart prislønna. Han skreiv også andre bøker med religiøse emne, og dikta songer og salmar. Han skreiv mellom anna «O Jesus min ven, o Jesus min bror».

Prytz skal ha vore modell  for kristusfiguren på altartavla til Randbygda kyrkje måla av Ferdinand Kiærulf Tranaas.

Prytz sine foreldre var Eiler Hagerup Krog Prytz (1812-1900) og Anna Margrethe Thomesen (1820-1900) som var frå Bodø.
Han var far til kjemikaren Milda Prytz (1891–1977) og politikar og forretningsmann Anton Frederik Winter Jakhelln Prytz (1878–1945).

Statsråd Torolf Prytz var ein yngre bror av Anton Jakhelln Prytz.

Bibliografi

Bøker

Referansar

Kjelder 
 Fylkesleksikon Sogn og Fjordane 
 Wikipedia på bokmål
 Gravminner i Norge

Bakgrunnsstoff
 Om Anton Frederik Winter Jakhelln Prytz i Lokalhistoriske artiklar Sogn og Fjordane

Norske prestar
Norske forfattarar
Norske salmediktarar
Folk frå Alstahaug
Forfattarar frå Gloppen
Norske sakprosaforfattarar
Reidar Mardal

Reidar Mardal () er ein norsk politikar. Han er frå Sandane i Gloppen kommune. Mardal var med i Sogn og Fjordane Bondeparti, seinare Sogn og Fjordane Senterparti, frå 1956 til 1994, og var kommunestyrerepresentant for partiet. Mardal gav ut ei bok om historia til Sogn og Fjordane Senterparti og andre lokalhistoriske bøker.

Bibliografi

Bøker

I tidsskrift - eit utval
 Lokalhistoriske artiklar Sogn og Fjordane

Kjelder
 Om Reidar Mardal i Fylkesleksikon Sogn og Fjordane]

Norske sakprosaforfattarar
Forfattarar frå Gloppen
Lokalpolitikarar i Gloppen
Sp-politikarar i Sogn og Fjordane
Karin Benedicte Berg

Karin Benedicte Berg () var ein norsk forfattar og journalist. Ho var frå Helgeroa ved Larvik og busett på Nordfjordeid i Eid kommune. Berg var journalist i Minnesota fram til ho gifta seg med Andreas Berg, som var rektor ved Eid gymnas på Nordfjordeid frå 1922 til 1963, og ho flytta dit i 1925. Ho engasjerte seg etter kvart i amatørteatermiljøet på Nordfjordeid, både som instruktør og som skodespelforfattar. Berg var forfattar og instruktør ved elevteater og russerevyar i kring 40 år.

Karin Benedicte Berg gav ut fleire romanar og skodespel.

Bibliografi

Bøker

I tidsskrift - eit utval
 Lokalhistoriske artiklar Sogn og Fjordane

Kjelder 
 Fylkesleksikon Sogn og Fjordane 
 Wikipedia på bokmål
 Gravminner i Norge

Bakgrunnsstoff
 Om Karin Benedicte Berg i Lokalhistoriske artiklar Sogn og Fjordane

Forfattarar frå Eid
Norske romanforfattarar
Norske dramatikarar
Forvandlinga

Forvandlinga (tysk originaltittel Die Verwandlung) er ei lang novelle (eller kort roman) skriven av den tyskspråklege, jødiske forfattaren Franz Kafka (1883–1924). Forteljinga handlar om den handelsreisande Gregor Samsa, som en morgen innser at han har blitt forvandla til et kjempestort insekt (på tysk Ungeziefer, «skadedyr»). Sidan Gregor ikkje lenger kan arbeide og sørgje for pengar til familien – faren, mora og søstera Grete, og sidan han stadig oppfører seg meir som eit insekt, blir etter kvart neglisjert og forhatt,  og sperra inne på rommet sitt, der han til sist dør.

Forteljinga vart utgitt første gang i 1915. Boka er i dag rekna som ein klassikar i europeisk litteratur, og ho er kommen i mange utgåver og omsetjingar. Forteljinga er også om omarbeidd til film og teater.  

Den symboltunge historia om Gregor Samsa er blitt tolka på mange vis, også sjølvbiografisk. Novella handlar om både skam og hemmeleghald, det å vere annleis eller normal, menneskeverd og menneskelege relasjonar, brutalitet, einsemd, egoisme og framandfrykt.

Boka vart i 2016 gitt ut på nynorsk, omsett av Jon Fosse. 

Tysk litteratur
Kultur i 1915
Ludvig Field

Ludvig Johannesson Field () var ein norsk forretningsmann frå Rakkestad i Østfold. 

Field var son til ein sjølveigarbonde. Sjølv gjekk han underoffiserskulen til kavaleriet. I 1886 reiste han til Nord-Amerika og vart der verande i ti år. Etter ei tid i Noreg att, reiste han til Sør-Afrika. Der arbeidde han i gullgruvene i Transvaal inntil boarkrigen braut ut og stansa verksemda. I byen Nejlstrom byrja han då med treskeverk drive av ein lokomobil som han hadde importert frå USA. Med det farta han rundt og treskja korn på gardane. Etter boarkrigen bygde han opp mylne, smie og vognfabrikk. Han kjøpte også jord og dreiv oppdrett og handel med husdyr og landbruksprodukt. I mange år stod Field som entreprenør av veganlegg. Også på Madagaskar hadde han verksemd.

Field var medlem av byrådet i Nejlstrom 20 år og var borgarmeister i fire år. Han kosta både rådhuset og kyrkja i byen. Gjennom åra la han seg opp ein formue, og oppretta fleire legat i Noreg. Det fyrste legatet i 1926 var på 100 000 kroner, og i 1932 endå eit i same storleik.

Field reiste ofte i både Afrika, Asia og Europa, og var heim til  Noreg fleire gongar. I 1937 slo han seg ned i Rakkestad, og same året oppretta han eit legat på kroner 300 000. I alt gav han heimbygda kroner 780 000. Heradsstyret i Rakkestad vedtok i 1937 samrøystes å utnemne han til æresborgar av Rakkestad.

I 1934 vart Field utnemnd til riddar av 1. klasse av St. Olavs Orden. Gravferda hans i 1944 vart kosta av kommunen, som reiste ein bauta på grava.

Kjelder
Norsk Allkunnebok. IV. bandet. 1953

Norske forretningsfolk
Folk frå Rakkestad
Høgaste fjella i Beiarn

Høgste fjelltoppane i Beiarn kommune med ein primærfaktor på minst 50 meter.

Kjelder
Noregs geografiske oppmåling. Kartserien M711.

Fjell i Nordland
Nordland fylke
Beiarn kommune
Šiprage

Šiprage  (Шипраге) er  ein landsby i Bosnia-Hercegovina, i regionen Banja Luka. Landsbyen har eit innbyggjartal på  788 (2013).

Kjelder

Bakgrunnsstoff 

 http://opstinakotorvaros.com/ 
http://www.maplandia.com/bosnia-and-herzegovina/republika-srpska/siprage/ Maplandia
http://www.satellitecitymaps.com/europe-map/bosnia-and-herzegovina-map/federation-of-bosnia-and-herzegovina-map/%C5%A1iprage-map/
http://www.distancesfrom.com/distance-from-Siprage-to-Banja-Luka-Bosna-i-Hercegovina/DistanceHistory/5243320.aspx
http://www.maplandia.com/bosnia-and-herzegovina/republika-srpska/siprage/ Maplandia
http://www.satellitecitymaps.com/europe-map/bosnia-and-herzegovina-map/federation-of-bosnia-and-herzegovina-map/%C5%A1iprage-map/
http://www.distancesfrom.com/distance-from-Siprage-to-Banja-Luka-Bosna-i-Hercegovina/DistanceHistory/5243320.aspx
http://www.udaljenosti.com/bosna/- Distances in B&H
Landsbyar i Bosnia-Hercegovina
Høgaste fjella i Meløy

Høgste fjelltoppane i Meløy kommune med ein primærfaktor på minst 50 meter.

Kjelder
Noregs geografiske oppmåling. Kartserien M711.

Fjell i Nordland
Nordland fylke
Meløy kommune
41. armé

41. armé eller 41. kombinerte armé (russisk 41-я общевойсковая Краснознамённая армия) er ein styrke på operasjonelt nivå i Sentrale militærdistrikt i Russland med hovudkvarter i Novosibirsk.

Samansetjing

Militær kommando og kontroll
35. kommando- og kontrollbrigade i Kotsjenovo.

Manøverelement:
55. motoriserte infanteribrigade
32. motoriserte infanteribrigade
35. motoriserte infanteribrigade
74. motoriserte infanteribrigade

Militær eldstøtte

 119. bakke-til-bakke missilbrigade, forlagt til Jelanskij distrikt 
 120. artilleribrigade, forlagt til Jurga
 61. luftvernbrigade, forlagt til Bijsk

Anna stridsstøtte
 10. ABC-vernregiment er forlagt til Toptsjikha i Altaj kraj
 24. ingeniørregiment er forlagt til Kyzyl

Referansar

 Russiske arméar og armékorps
2. garde-armé frå Russland

2. garde-armé eller 2. kombinerte armé (russisk 2-я общевойсковая Краснознамённая армия) er ein styrke på operasjonelt nivå i Sentrale militærdistrikt i den russiske hæren. Han har hovudkvarter i Samara.

2. garde-stridsvognarmé er eit tidlegare namn.

Samansetjing

Militær kommando og kontroll
91. kommando- og kontrollbrigade i Krjazj i Samara oblast

Manøverelement
 30. motoriserte infanteribrigade i  Rosjtsjinskij i Samara oblast.
 15. motoriserte infanteribrigade i Rosjtsjinskij i Samara oblast  
 21. motoriserte infanteribrigade i Totskoje

Militær eldstøtte
 92. bakke-til-bakke missilbrigade, forlagt til Totskoje
 950. rakettkastarregiment, forlagt til Totskoje
 385. artilleribrigade lokalisert i Totskoje
 297. luftvernbrigade lokalisert i Leonidovka

Anna stridsstøtte
 2. ABC-vernregiment er forlagt til Samara i Samara oblast

Militær logistikk
105. forsyningsbrigade forlagt til Rosjtsjinskij i Samara oblast

Referansar 

Russiske arméar og armékorps
29. armé frå Russland

29. armé eller 29. kombinerte armé (russisk 29-я общевойсковая Краснознамённая армия) er ein styrke på operasjonelt nivå i Austre militærdistrikt i Russland med hovudkvarter i Tsjita.

Manøverelement:

36. motoriserte infanteribrigade forlagt til Borzja.

Eldstøtte

 200. artilleribrigade, forlagt til Gornyj
 3. bakke-til-bakke missilbrigade, forlagt til Gornyj
 140. luftvernbrigade, forlagt til Domna

Militær logistikk
104. forsyningsbrigade forlagt til Tsjita

Referansar 

Russiske arméar og armékorps
36. armé

36. kombinerte armé (russisk 36-я общевойсковая Краснознамённая армия) er ein styrke på operasjonelt nivå i Austre militærdistrikt i Russland med hovudkvarter i Ulan Ude.

Samansetjing

Militær kommando og kontroll
75. kommando- og kontrollbrigade i Ulan Ude.

Manøverelement:

5. stridsvognbrigade
37. motoriserte infanteribrigade

Eldstøtte

 103. bakke-til-bakke-missilbrigade, forlagt i Ulan-Ude 
 30. artilleribrigade, forlagt til Divizionnaja stasjon
 35. luftvernbrigade, forlagt til Dzjidna i Burjatia

Referansar 

Russiske arméar og armékorps
5. armé frå Russland

5. armé eller 5. kombinerte armé (russisk 5-я общевойсковая Краснознамённая армия) er ein styrke på operasjonelt nivå i Austre militærdistrikt i den russiske hæren. Han har hovudkvarter i Ussurijsk.

Samansetjing

Militær kommando og kontroll
80. kommando- og kontrollbrigade i Ussurijsk.

Manøverelement:

 57. motoriserte infanteribrigade
 59. motoriserte infanteribrigade
 60. motoriserte infanteribrigade
 70. motoriserte infanteribrigade

Militær eldstøtte

 20. bakke-til-bakke missilbrigade, forlagt til Spassk-Dalnij 
 305. artilleribrigade forlagt til Ussurijsk
 8. luftvernbrigade forlagt til Ussurijsk

Anna stridsstøtte

 25. ABC-vernregiment er forlagt til Sergejevka i Primorskij kraj
 35. ingeniørregiment er forlagt til Razdolnoe i Primorskij kraj

Militær logistikk
 101. forsyningsbrigade forlagt til Ussurijsk

Kjelder 

Denne artikkelen bygger på «5th Combined Arms Army» frå ,  den 10. mai 2019.  
 

Russiske arméar og armékorps
35. armé frå Russland

35. armé eller 35. kombinerte armé (russisk 35-я общевойсковая Краснознамённая армия) er ein styrke på operasjonelt nivå i Austre militærdistrikt i Russland med hovudkvarter i Belogorsk i Amur oblast.

Han blei skipa i 1941.

Manøverelement:

38. motoriserte infanteribrigade
64. motoriserte infanteribrigade
69. fortifiserte infanteribrigade

Eldstøtte

 107. bakke-til-bakke-missilbrigade, forlagt i Birobidzjan 
 165. artilleribrigade, forlagt til Nikolskoje i Amur oblast
 71. luftvernbrigade, forlagt til Srednebeloe i Amur oblast

Anna stridsstøtte
 35. ABC-vernregiment er forlagt til Belogorsk i Amur oblast

Militær logistikk

103. forsyningsbrigade forlagt til Belogorsk

Referansar 

Russiske arméar og armékorps
68. armékorps

68. armékorps (russisk 68-й армейский корпус) er ein styrke på operasjonelt nivå i Austre militærdistrikt i Russland med hovudkvarter i Juzjno-Sakhalinsk.

Manøverelement

 39. motoriserte infanteribrigade i Juzjno-Sakhalinsk
 18. maskingevær-artilleridivisjon i Gorjatsjije Kljutsji

Referansar 

Russiske arméar og armékorps
Historisk leksikon for Sveits

Historisk leksikon for Sveits er eit oppslagsverk om sveitsisk historie som kjem ut samtidig på dei tre største offisielle språka i Sveits: På tysk som Historisches Lexikon der Schweiz, HLS, på fransk som Dictionnaire Historique de la Suisse, DHS) og på italiensk som Dizionario Storico della Svizzera, DSS). Oppslagsverket har 13 band, og blei gjeve ut frå 2002 til 2014. Eit mindre omfattande verk på retoromansk, Lexicon Istoric Retic (LIR), blei gjeve ut i to band i 2010 og 2012. 

Oppslagsverket er gjeve ut av ei stifting under Det sveitsiske akademiet for humaniora og samfunnsvitskap (SAGW/ASSH) og Det sveitsiske historielaget (SGG-SHH) med økonomisk støtte frå nasjonale forskingsstipend. Det blei tilverka av ein sentral stab på 35, 100 akademiske rådgjevarar, 2500 historikarar og 100 omsetjarar.

Oppslagsverket blei gjort tilgjengeleg på nettet i 1998. Det er gratis å lesa alle artiklane som er gjort klare for trykking, men det har ikkje illustrasjonar.

Det komplette verket har rundt 36 000 oppslag. Av dei er rundt 35 % biografiar, 30 % om stader, 25 % om tema som historiske hendingar, institusjongar og omgrep, og 10 % om familiar og slekter.

Bibliografi
 Historisches Lexikon der Schweiz (HLS), Schwabe AG, Basel, ISBN 3-7965-1900-8 (2002–)
 Dictionnaire historique de la Suisse (DHS), Editions Gilles Attinger, Hauterive, ISBN 2-88256-133-4 (2002–)
 Dizionario storico della Svizzera (DSS), Armando Dadò editore, Locarno, ISBN 88-8281-100-X (2002–)
 Lexicon Istoric Retic (LIR), Kommissionsverlag Desertina, Chur, ISBN 978-3-85637-390-0 (vol.1: Abundi à Luzzi), ISBN 978-3-85637-391-7 (vol. 2: Macdonald à Zwingli)

Kjelder

Denne artikkelen bygger på «Historical Dictionary of Switzerland» frå ,  den 25. april 2017.

Bakgrunnsstoff

 DHS/HLS/DSS online edition in German, French and Italian
 Lexicon Istoric Retic (LIR) online edition in Romansh

Historiske oppslagsverk
Sveitsiske oppslagsverk
Sveitsisk historie
Fleirspråklege bøker
Fleirspråklege oppslagsverk
Fleirspråklege verk
Bad Hofgastein

Bad Hofgastein er ein kommune i Distriktet St. Johann im Pongau i Forbundslandet Salzburg i Austerrike. Kommunen har ei flatevidd på 103,7 km² og i kring 6 900 ibuarar. 

Landsbyen Bad Hofgastein ligg i Gasteindalen, 859 meter over havet. Omframt landsbyen omfattar kommunen ti grender. 

Kur- og vinterturisme er dominerande næringsvegar i kommunen. Elles er jordbruk framleis ei viktig næring.

Kjelder
Denne artikkelen bygger på «Bad Hofgastein» frå ,  den 25. april 2017.  
 

Delstaten Salzburg
Bruck an der Großglocknerstraße

Bruck an der Großglocknerstraße er ein kommune i Distriktet Zell am See i Forbundslandet Salzburg i Austerrike. Kommunen har ei flatevidd på 45,7 km² og i kring 4 600 ibuarar. Kommunesenteret Bruck ligg 756 meter over havet.

Kommunen omfattar i alt 14 landsbyar og grender.

Kjelder
Denne artikkelen bygger på «Bruck an der Großglocknerstraße» frå ,  den 25. april 2017.  
 

Kommunar i delstaten Salzburg